Pet Nat on lühend väljendist Pétillant Naturel ehk naturaalselt veidi kihisev vein. Pudelisse villitakse veel kääriv vein, mis lõpetab fermentatsiooni juba seal, seetõttu tekib pudelisse veidi CO2 ja pärmisadet. Veini ei puhastata, magustata (no dosage) ja vein on tänapäeval suletud tavalise kroonkorgiga. Vein valmib loodusliku pärmiga ja kasutatakse minimaalselt sulfiite. Spontaanne käärimine lõpeb pudelis, mille tulemusena jääb veinile sisse mõnusalt looduslik kihin. See värskendav, kihisev vein on ilus kahe viinamarjasordi "abielu". Vinhao värv ning Padeiro happesus ja aromaatsus. Vein on täis punaste marjade maitseid - mahlakat vaarikat ja maasikat tasakaalustavad kibuvits ja põldmari. Looduslik sete muudab veini häguseks, lisades samas maitsele palju huvitavaid nüansse, metsik pärm muudab veini maiseks ja kergelt nauditavaks.